The Wire

***The Wire*** er en amerikansk kriminalserie for fjernsyn der handlingen er lagt til Baltimore i Maryland hvor den også er produsert. Serien ble skapt, produsert, og i hovedsak skrevet av tidligere kriminaljournalist David Simon. Den ble sendt på kabelselskapet HBO fra 2002 til 2008.

*The Wire* har et stort persongalleri med rollefigurer hovedsakelig fra miljøene rundt byens politi og narkotikahandel. Serien fokuserer ellers på ulike deler av aktivitetene og livet i storbyen Baltimore for hver sesong. De er i rekkefølge: narkotikahandelen, havnen, rådhuset, skolen og avisen. Den store skuespillerstaben er i hovedsak karakterskuespillere som er lite kjent fra tidligere roller. David Simon har uttalt at selv om serien ser ut til å være en kriminalserie, handler den «egentlig om den amerikanske storbyen, og hvordan vi lever sammen. Den handler om hvordan institusjonene virker på menneskene, og om at enten du er politimann, havnearbeider, narkotikalanger, politiker eller dommer, er du kompromittert og må godta den organisasjonen du er en del av.» Han har også uttalt at serien handler om USAs forfall.

Selv om den ikke har hatt stor kommersiell suksess eller vunnet noen viktige utmerkelser, har *The Wire* blitt rost av kritikerne, og er av mange ansett som en av tidenes beste TV-serier. Serien får ros for sitt realistiske bilde av det urbane liv, sine kunstneriske ambisjoner, og uvanlig dyptpløyende utforsking av sosiologiske emner.

I Norge startet sendingen av *The Wire* på NRK 11.november 2007. Den gikk på NRK3 søndagskvelder og i reprise på NRK1 onsdagskvelder. Siste episode i sesong 5 ble sendt 10. mai 2009.

## Produksjon

### Menneskene bak serien
David Simon er seriens skaper og hovedforfatter, *[[showrunner]]* og produksjonsleder. Sammen med Simon er mange av personene bak serien personer som også var involvert i seriene *[[The Corner]]* og **. Veteranen fra *The Corner*, Robert F. Colesberry, var også produksjonsleder. Colesberry er kreditert, av blant andre Simon, for å skape den realistiske, visuelle følelsen. Han hadde også en liten rolle som detektiven Ray Cole. Colesberrys kone, Karen L. Thorson, var med ham i produksjonsteamet for *The Wire.

Historiene i serien er ofte skrevet sammen med [[Ed Burns]], med erfaring som drapsetterforsker og lærer i Baltimore, og samarbeid med Simon i andre prosjekter, blant annet *The Corner*. Forfatterstaben inkluderer krimforfatteren [[George P. Pelecanos]] fra [[Washington]]. Pelecanos har sagt at han ble til trukket til prosjektet fordi han fikk mulighet til å samarbeide med Simon. En av de andre forfatterne, [[Rafael Alvarez]], var kollega av Simon da han arbeidet i *The Baltimore Sun*, og et bysbarn av Baltimore med arbeidserfaring fra havneområdet. En annen innfødt, [[Joy Lusco Kecken]], ble også med som forfatter. [[David H. Melnick]] og [[Shamit Choksey]] er de to siste som kompletterer forfatterstaben.

Veteranen fra serien *Homicide*, Clark Johnson som har regissert flere episoder av *The Shield*, regisserte [[Pilotepisode|pilotepisoden]], den andre episoden og den femte episoden. En annen regissør med flere episoder på CV'en, er Clement Virgo som regisserte to episoder. Enkeltepisode-regissører inkluderer Ed Bianchi, Joe Chappelle, Gloria Muzio, [[Milčo Mančevski]], Brad Anderson og Steve Shill. Sesongfinalen ble regissert av Tim van Patten, en [[Emmy-prisen|Emmy]]-vinner involvert i alle sesongene av *Sopranos*. Regien ble hyllet for sin ukompliserte og subtile stil.

Modell for skikkelsen Omar var Donnie Andrews som levde av å rane dopselgere. Etter å ha vært arrestert 19 ganger, meldte han seg selv i 1987 for et leiemord på en dopselger. Andrews fikk livsvarig fengsel, ble løslatt i 2005, ansatt ved [[University of Maryland|Marylands universitet]] og var konsulent under innspillingen av *The Wire*. I 2007 giftet han seg med Fran Boyd som bidro til fjernsynsserien *The Corner* som også skildrer hennes liv. De bosatte seg i Baltimore som fosterforeldre for hennes nieser og nevøer.<Ref>[https://www.independent.co.uk/news/people/profiles/how-we-met-fran-boyd-donnie-andrews-1780688.html Robert Epstein: *How We Met: Fran Boyd & Donnie Andrews,] Independent* 6. september 2009</ref>

== Oversikt ==

===Sesong 1===



Den første sesongen som ble sendt i [[USA]] fra 2. juni 2002, ([[NRK]] [[11. november]] [[2007]]) introduserer to store grupper av karakterer: politiet i Baltimore og en narkotikaorganisasjon drevet av Barksdale-familien. Sesongen følger politiets etterforskning av denne kriminelle organisasjonen over 13 episoder.

Etterforskningen blir satt i gang når en etterforsker Jimmy McNulty møtes privat med dommer Daniel Phelan etter frikjennelsen av D'Angelo Barksdale for drap etter at et vitne forandret sitt vitnesbyrd. McNulty forteller Phelan at vitnet trolig er blitt presset av medlemmer av et narkotikakartell drevet av D'Angelos onkel, Avon Barksdale. McNulty kjente igjen flere personer under rettergangen, den viktigste av dem Avons nestkommanderende, Stringer Bell. Han forteller også Phelan at ingen etterforskning er gjort av Barksdales kriminelle aktivitet, som omfatter en stor del av byens narkotikahandel og flere uløste drapssaker.

Phelan tar saken til byens politiledelse, og får dem til å etablere en enhet som skal etterforske Barksdale. Likevel, grunnet dysfunksjonaliteten i politiet, blir enheten bare en fasade som skal tilfredsstille dommeren. Kampen mellom motiverte politioffiserer som er på saken og deres motvillige overordnede er tema gjennom hele sesongen, der innblanding fra sjefene ofte truer med å spolere etterforskningen. Etterforskningsenhetens sjef, Cedric Daniels, fungerer som mellommann mellom enheten og politiets ledelse.

I mellomtiden blir vi kjent med den organiserte og vaktsomme Barksdaleorganisasjonen via ulike karakterer. Organisasjonen har sin motsetning i Omar Little og hans lovløse bande. Denne feiden fører til flere drap, som øker politiets interesse for saken. Gjennom hele sesongen strever D'Angelo med sin egen samvittighet over eget liv og menneskene han påvirker.

Politiet har liten fremgang med arrestasjoner på gaten, og med å skaffe informanter høyere opp i systemet enn en lite betrodd narko-dealer ved navn Wallace, en 16 år gammel gutt og bekjent av D'Angelo. Etterhvert tar etterforskningen steget mot elektronisk overvåking, med avlyttingsredskaper og personsøkerkloner for å infiltrere sikkerhetstiltakene Barksdaleorganisasjonen har iverksatt. Dette fører til etterforskning på områder som blant andre byens politimester hadde håpet å unngå, ettersom pengene som tjenes på narkotikahandelen kan spores helt opp til politiske bidrag. Når en av Barksdales kompanjonger blir arrestert og tilbyr seg å samarbeide, vil politiledelsen ha en rask avslutning av saken, og beordrer en aksjon for å få til dette. Etterforsker Kima Greggs blir alvorlig skadet i aksjonen, som fører til en massiv reaksjon fra resten av politiet i byen. En annen konsekvens er at Barksdale-folkene skjønner at de blir etterforsket.

Wallace blir drept av barndomsvennene Bodie og Poot på ordre fra Stringer Bell, etter at han har forlatt sin sikre omplassering hos bestemoren, der politiet hadde plassert ham etter at han ble deres informant, og returnert til Baltimore. D'Angelo Barksdale blir så arrestert med en stor mengde narkotika på seg, og ønsker å tyste på sin onkel og Stringer når han får vite at Wallace er drept. Dette skjer imidlertid ikke, da D'Angelos mor klarer å overtale ham til å ikke si noe, og selv ta på seg all skyld for å skåne familien. Etterforskningsenheten får arrestert Avon Barksdale på en mindre tiltale, og arresterer også en av hans kompanjonger, Wee-Bay, og får ham til å tilstå de fleste drapene, også flere han ikke har begått. Stringer klarer å unngå tiltale og sitter igjen som administrator av narkotikakartellet. Politioffiserene som har jobbet med saken, straffes hardt for å ha gått mot sine overordnede. Både Daniels og McNulty blir omplassert til mindre attraktive stillinger.

====Mottakelse====
Sesongen oppnådde dårlig score på Nielsen Ratings, noe Simon tilskriver det kompliserte plottet, utstrakt bruk av dialekt og slang i språket og en skuespillerbesetning som hovedsakelig består av afroamerikanere. Kritikerne mente at serien satte seernes oppmerksomhet og oppfattelse på prøve over lang tid, og at serien ble sendt på et dårlig tidspunkt, ettersom den suksessrike serien *The Shield* nettopp hadde hatt sin seiersgang. Allikevel var forventningene til utgivelsen av DVD-en høye hos [[Entertainment Weekly]].

====Episoder====


===Sesong 2===
(12 Episoder)
Den andre sesongen viser oss fortsatt narkotikaproblemet og dets effekt på de fattige i Baltimore, men hovedfokus er denne gang på [[blåsnipparbeider]]e som er vist gjennom havnearbeidernes hverdag, og deres problemer når noen blir involvert i smugling av blant annet narkotika inne i containerne som lastes ved deres havn. Vi følger også Barksdale-organisasjonens videre narkotikahandel, til tross for at Avon Barksdale nå sitter i fengsel.

McNulty har startet en vendetta mot sin tidligere sjef, som fikk ham plassert i havnepolitiet. Når fjorten unge, uidentifiserte kvinner blir funnet døde i hans område, blir det bråk om hvem som har ansvaret for likene, og McNulty finner ut at de ble drept innenfor hans tidligere sjefs juridiske ansvarsområde. I mellomtiden har politisjefen Stan Valchek startet en personlig feide med fagforeningslederen for havnearbeiderne, Frank Sobotka på grunn av konkurranse om en donasjon til den gamle kirken i nabolaget. Valchek krever at en enhet skal etterforske Sobotka. Cedric Daniels, som har imponert sine overordnede med forrige sak, blir satt til å lede enheten.

Som i første sesong blir målene for etterforskningen presentert, og vi får lære folkene å kjenne. Livet til arbeiderne på havna er blitt vanskeligere, og de får mindre oppdrag. Som fagforeningsleder har Sobotka tatt på seg oppgaven med å styrke havnens rolle ved å overtale politikerne til sårt trengte initiativ. Han mangler penger til denne virksomheten, så han blir involvert i smugling. Rundt ham blir også en sønn og en nevø involvert i kriminalitet, da de har få andre muligheter for å skaffe penger.

Det blir klart for Sobotka-etterforskerne at de døde jentene har noe med deres etterforskning å gjøre, siden de befant seg i en container som skulle smugles gjennom havnen. De bruker igjen avlytting for å infiltrere den kriminelle ringen og sakte jobbe seg opp i systemet mot en person som går under navnet [[The Greek]], en mystisk skikkelse som leder smuglingen. Valchek er misfornøyd med at etterforskningen går utenom Sobotka, og får [[FBI]] inn i saken. Men The Greek har en kontakt innenfor FBI, og han begynner å slette spor som knytter ham til Baltimore når han skjønner at organisasjonen er under etterforskning.

Idet en krangel om smuglet gods eskalerer til voldsbruk, dreper Sobotkas sønn Ziggy en av The Greeks medsammensvorne, og blir dømt for drap. Sobotka selv blir arrestert for smugling og går med på å hjelpe etterforskerne for igjen å kunne hjelpe sin sønn. Han innser nå hvor galt han har handlet. Imidlertid får grekerne nyss om dette gjennom FBI og dreper Sobotka. Etterforskningen avsluttes med oppklaringen av de 14 drapene, men gjerningsmannen er allerede død. Flere narkotikahandlere og smuglere knyttet til grekerne blir også arrestert, men de to på toppen, inkludert The Greek, slipper unna ustraffet og uidentifisert. Saken blir oppfattet som en suksess av politiledelsen, men som mislykket av etterforskningsenheten.

På den andre siden av byen fortsetter Barksdale-organisasjonen sin virksomhet under ledelse av Stringer Bell, mens Avon og D'Angelo Barksdale er i fengsel. D'Angelo bestemmer seg for å kutte båndene til familien etter at onkelen har organisert drapene på flere innsatte og skylder på en korrupt vakt for å redusere egen fengselsstraff. Stringer beordrer drapet på D'Angelo, og kamuflerer det som selvmord. Avon vet ikke om Stringers ordre, og sørger over nevøen.

Stringer sliter også med tapet av narkotikaleverandører og dårlig kvalitet på stoffet han får levert. Han går igjen bak Avons rygg og avgir halvparten av Avons mest verdifulle territorium til en rival ved navn Proposition Joe (spilt av [[Robert F. Chew]]), i bytte for en del av hans narkotikaleveranser. Avon vet ikke om dette, og antar at Prop Joe og hans folk trenger inn på territoriet bare fordi Barksdale-organisasjonen ikke er sterk nok. Han får tak i den fryktede Brother Mouzone. Stringer på sin side ordner opp i dette ved å få Omar til å tro at Mouzone stod bak det brutale drapet på hans tidligere partner i feiden i sesong 1. Omar vil ha hevn og skyter Mouzone, men forstår at Stringer har løyet og ringer 9-1-1. Mouzone blir reddet og forlater Baltimore. Dermed er Stringer fri til å fortsette samarbeidet med Proposition Joe.

===Sesong 3===

I tredje sesong fokuserer handlingen igjen hovedsakelig på gateproblemene og Barksdale-organisasjonen, men utvider spekteret til å inkludere politikken og dens innflytelse på forholdene. I tillegg blir et nytt tema introdusert: En vil vurdere mulige positive effekter av å legalisere narkotika innenfor gitte grenser i tre ubebodde kvartaler av byen. Disse strøkene blir kjent som Hamsterdam.

Rivningen av tårnene der Barksdale-organisasjonen hadde konsentrert aktiviteten, driver narkotikasalget tilbake på gatene i Baltimore. Avon Barksdale løslates fra fengsel som lovet, etter at han bidro med informasjon som gjorde at drapene på flere innsatte ble oppklart. Stringer Bell fortsetter sin reform av organisasjonen ved å samarbeide med andre narkotikatopper og ved å dele territorier, produkt og profitt. Stringers forslag blir avvist av Marlo Stanfield, som er leder av et nytt, raskt voksende kartell. Mot Stringers råd beslutter Avon å gå til krig mot Marlo og erobre områdene hans med makt, og de to gjengene begynner en bitter strid med mange dødsfall.

Omar Little fortsetter å rane Barksdale-folk hver gang muligheten byr seg. Han jobber med en mannlig partner og to kvinner, og blir raskt et alvorlig problem for Barksdale. I et mislykket ran blir en av kvinnene i Omars gjeng skutt og drept, og likeledes en Barksdale-soldat. Den raskt økende narkotikarelaterte volden blir et naturlig mål for Cedric Daniels og hans nå permanente enhet for større saker.

Rådmann Tommy Carcetti ønsker å stille til valg som borgermester. For å splitte de svarte velgerne, manipulerer han en kollega til også å stille som kandidat. Han sikrer seg en dyktig kampanjefikser og begynner å eksponere seg i mediene.

Siden karrieren hans nå går mot slutten, bestemmer politisjef Howard «Bunny» Colvin seg for å få til noen virkelige forandringer i de nabolagene han lenge har hatt ansvar for. Han registrerer at narkotikahandelen sprer seg til tidligere «rene» områder nå etter at tårnene er revet, og han påtar seg å ta et endelig oppgjør med problemet. Uten at byens sentrale politiledelse vet om det, etablerer han områder der narkotikahandelen kan foregå ustraffet, og fjerner dermed narkohandelen fra andre deler av distriktet. Imidlertid blir Colvin og hans initiativ eksponert for de overordnede og byens politikere, inkludert Carcetti, som bruker skandalen til å holde en tale. Forferdelse i politiledelsen tvinger Colvin til å oppgi prosjektet. Han degraderes og pensjoneres på dårlige økonomiske vilkår.

Dennis «Cutty» Wise, som tidligere var narkotikautpresser, blir løslatt fra fengsel sammen med Avon. Han strever i livet som fri mann, og prøver å finne en jobb på den rette siden av loven. Han jobber en stund som gartner, men lønnen er dårlig. Deretter tar han et skritt tilbake til sitt tidligere liv, og jobber en periode for Avon. Da han skjønner at han ikke lenger klarer å drepe noen, forlater han Avon og bruker penger fra Barksdale-organisasjonen til å starte en bokseklubb for barn og unge i lokalsamfunnet.

Daniels og hans enhet for større saker blir kjent med at Stringer nå har kjøpt eiendommer og videreutvikler dem for å virkeliggjøre sin drøm om å bli en suksessrik, lovlydig forretningsmann. Stringers mangel på erfaring fører til en rekke tilbakeslag, så også han går motvillig tilbake til narkotikahandel. Han tror den blodige feiden mellom Marlo og Barksdale-organisasjonen vil ødelegge alt Barksdale-folkene har jobbet for, så han gir politisjef Colvin informasjon om Avons våpenlager. Men Stringer blir selv forrådt av Avon: Brother Mouzone har returnert til Baltimore og slått seg sammen med Omar. Mouzone forteller Avon at han skal ta hevn. Avon på sin side forråder Stringer fordi han ignorerte ordren Avon ga mens han var fengslet, noe som resulterte i at Mouzone ble skutt, og dessuten fordi han selv frykter Mouzones raseri. Han informerer Mouzone om at Stringer skal besøke ett av sine eiendomskomplekser. Der blir Stringer skutt og drept av Omar og Mouzone. 

Colvin forteller McNulty om Avons våpenlager, og enheten forbereder en razzia på stedet. De arresterer Avon og de fleste av folkene hans. Med Barksdale-imperiet i ruiner kan Marlo enkelt flytte inn i deres tidligere område, og narkotikahandelen fortsetter som før.

===Sesong 4===
Sesong 4 utvider perspektivet til å inkludere skolesystemet. Andre viktige handlingslinjer inkluderer borgermestervalget og økt innsikt i Marlo Stanfields narkotikagjeng, som nå har tatt kontroll over mesteparten av narkohandelen i vestre deler av Baltimore.

Sesongen introduserer Dukie, [[Randy Wagstaff|Randy]], [[Michael Lee|Michael]], og [[Namond Brice|Namond]], fire gutter fra vest-Baltimore som begynner i 8. klasse. På samme skole har [[Roland «Prez» Pryzbylewski|Prez]] nå startet en ny karriere som matematikklærer. Prez har vanskeligheter med å holde orden i det kaotiske og noen ganger voldelige klasserommet. Namond, og senere Michael, jobber som narkoløpere for [[Bodie Broadus|Bodie]], som tjener bra på uavhengig salg av Proposition Joes narkotikaprodukter.

Den kaldblodige Marlo dominerer nå gatene på vestkanten. Han myrder og skremmer for å veie opp for  dårlige narko-produkter og sin mangel på [[forretningssans]]. Medarbeiderne Chris Partlow og [[Felicia «Snoop» Pearson|Snoop]] gjemmer sine mange ofre i gjenspikrede hus hvor likene ikke blir funnet. At så mange kjente kriminelle forsvinner, blir et mysterium både for enheten som etterforsker Marlo, og for drapsavdelingen som er satt til å etterforske de antatte drapene. Marlo får Bodie til å jobbe for seg, og forsøker også å få Michael inn i organisasjonen.

McNulty har funnet fred ved å jobbe som patruljemann og leve sammen med Beadie Russell, og takker nei til å bli forfremmet av [[Cedric Daniels|Daniels]] som nå er sjef for Western District i Baltimore. Detektivene Kima Greggs og Lester Freamon, som nå er en del av enheten for større kriminalsaker, etterforsker Avon Barksdales politiske donasjoner og kommer opp med flere tall og navn. Deres arbeid avsluttes av politimester [[Ervin Burrell]] på borgermester [[Clarence Royce]]' ordre. Etter å ha blitt satt under strengere tilsyn i jobben, slutter både Greggs og Freamon, og blir overført til drapsavsnittet. 

I mellomtiden går valget av ny borgermester mot innspurten. Royce har i starten tilsynelatende klar ledelse over sine motstandere [[Tommy Carcetti]] og [[Tony Gray]], men ledelsen krymper, og til slutt er det Carcetti som vinner valget. Carcettis ønske om å redusere kriminaliteten i byen får ham til å begrense Burrells plikter og å forfremme den mer kompetente Daniels, som han vurderer å forfremme til politimester i neste omgang.

Andre kjente karakterer blir involvert i skolen der Prez jobber. Howard «Bunny» Colvin blir med i en forskergruppe som studerer potensielt kriminelle mens de fremdeles er unge. Dennis «Cutty» Wise fortsetter arbeidet i bokseklubben, og tar i tillegg en jobb ved den lokale skolen der han skal hente inn skulkere. [[Bubbles]] tar en hjemløs tenåring, Sherrod, under sine vinger. Han oppmuntrer gutten til å ta opp igjen skolegangen, noe han mislykkes med. Disse to blir stadig angrepet og bestjålet av en påståelig bruker av illegale rusmidler.

Prez har noen få suksesser med elevene, men noen av dem begynner å gli unna. Namond blir fjernet fra klassen hans og plassert i forskningsklassen, der han gradvis får respekt for Colvin. I et desperat øyeblikk forteller Randy skolens inspektør om et drap, noe som fører til avhør hos politiet og at han deretter blir stemplet som tyster av klassekameratene. Michael gir ingen respons til de voksne rundt seg, inkludert Prez, Bodie og Cutty, som alle ser et visst potensial i ham. Når Michael føler at han må få sin forhatte stefar ut av hjemmet for å beskytte lillebroren, snakker han med Chris, den eneste autoritetspersonen han føler han kan stole på. Chris og Snoop dreper Michaels stefar på en brutal måte. Dette fører til en relasjon mellom Michael og Marlos gjeng, som til slutt fører til at Michael blir tatt under Chris´ og Snoops vinger. Dukie, som til nå har blitt tatt vare på av Prez, blir sent til [[high school]] gjennom sosial forfremmelse og må legge deres relasjon bak seg. Dette går dårlig, og han begynner å henge på gata sammen med doplangere.

Proposition Joe skaper en konflikt mellom Omar Little og Marlo, for å overbevise Marlo til å bli med i New Day Co-Op. Etter Omar raner Marlo, får Marlo ham anklaget for drap og prøver å få ham myrdet i fengsel, men Omar klarer å unngå tiltalen ved hjelp fra [[Bunk Moreland|Bunk]]. Omar får vite at Marlo har lurt ham og tar hevn på Marlo og Proposition Joe når han raner hele sendingen av narkotika som tilhører Co-Op'en. Marlo krever å få igjen for sine tapte penger, og som et resultat organiserer Joe et møte mellom ham og [[Spiros Vondas]] som beroliger Marlo og hans bekymring. Etter å ha møtt Vondas, begynner Marlo å undersøke grekerne for å lære mer om deres rolle i å smugle narkotika inn i Baltimore.

Freamon oppdager likene Chris og Snoop har gjemt. Bodie tilbyr McNulty å vitne mot Marlo og hans gjeng, men blir skutt og drept på hjørnet sitt av O-dog. Sherrod dør etter å ha injisert en kapsel med heroin som var forgiftet, uten å vite at Bubbles hadde gjort klar for denne for å ta knekken på deres daglige overfallsmann. Bubbles melder seg for politiet, og prøver å henge seg selv, men mislykkes og blir tatt med til en avrusningsklinikk. Michael har nå gått sammen med Marlo og hans drapsmenn og styrer nå et av hjørnene, med Dukie som jobber der etter at han forlot high school. Randys hus blir satt fyr på av gutter på skolen, som hevn for at han samarbeidet og tystet til politiet. Hans fostermor blir innlagt med brannskader og han selv blir sendt til et gruppehjem for hjemløse. Namond blir tatt vare på av Colvin som ser det gode i ham. Enheten for større kriminelle saker blir i stor grad gjenforent, og de gjenopptar etterforskningen av Marlo Stanfield.

===Sesong 5===


==Musikk==
Alle fem sesongene av *The Wire* har sangen «[[Way Down in the Hole]]» som åpningsmelodi.
Det er fem forskjellige versjoner av sangen, en for hver av de fem sesongene. Tom Waits har den originale versjonen av sangen, som er brukt i andre sesongen av serien.

*Sesong 1: The Blind Boys of Alabama
*Sesong 2: [[Tom Waits]]
*Sesong 3: [[The Neville Brothers]]
*Sesong 4: DoMaJe
*Sesong 5: [[Steve Earle]]

== Referanser ==
<references />

==Eksterne lenker==
* 
* Minerva *Serien som forklarer USA '' anmeldelse av serien i forbindelse med tiårsjubileet av Eirik Løkke 03.09.2012